61974J0024
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 9ης Οκτωβρίου 1974 (
*1
)
Αντικείμενο της υποθέσεως:
Αίτηση του Cour d'Appel Παρισίων, κατ' εφαρμογή του άρθρου 177 της Συνθήκης ΕΟΚ, για την έκδοση προδικαστικής αποφάσεως ως προς την ερμηνεία των διατάξεων του κανονισμού 3 του Συμβουλίου «περί κοινωνικής ασφαλίσεως των διακινουμένων εργαζομένων», προκειμένου να καθοριστούν οι κανόνες που εφαρμόζονται στη μεταφορά της κατοικίας σε άλλο κράτος.
Διατακτικό της αποφάσεως:
Ένας ασφαλισμένος, δικαιούχος συντάξεως αναπηρίας από ασφάλιση ασθενείας, την οποία απέκτησε λόγω της απασχολήσεως του ως μισθωτού σε ένα μόνο κράτος μέλος, όπου κατοικούσε, και δικαιούχος λόγω αυτής της συντάξεως συμπληρωματικού εισοδήματος, διατηρεί το δικαίωμα αυτό σε περίπτωση μεταφοράς της κατοικίας του στο έδαφος άλλου κράτους μέλους, καθόσον το επίδομα αυτό εμπίπτει στο πεδίο εφαρμογής του κανονισμού 3, ακόμη δε και αν το συμπληρωματικό αυτό επίδομα καταβάλλεται, σύμφωνα με την εθνική νομοθεσία, μόνον στα πρόσωπα που κατοικούν στο εθνικό έδαφος.
Πρόταση του γενικού εισαγγελέα:
Ταυτίζεται, κατά βάση, με το διατακτικό.
(
*1
)	Γλώσσα διαδικασίας: η γαλλική.